Case ID: 1227160
Sentence 4: Bundan sonra Təqsirləndirilən şəxs, təkrarən etibardan sui-istifadə etmə və aldatma yolu ilə özgənin xeyli miqdarda əmlakını ələ keçirmək məqsədi ilə 15-16 yanvar 2020-ci il tarixlərində Şahid18 ilə mobil telefon əlaqəsi saxlayıb işləmədiyi halda özbaşına özünü guya Azərbaycan Respublikası Dövlət Neft Şirkətinin Evlər İdarəsinin “Zeynal” adlı vəzifəli şəxs kimi təqdim edərək şirkətin tabeliyindəki X15 təqaüddə olan əməkdaşlarına sosial evlər layihəsi ilə əlaqədar 20 yanvar 2020-ci il tarixədək dövlət tərəfindən Bakı şəhəri, Suraxanı rayonu, Zığ şossesi yaxınlığında inşa edilmiş çoxmərtəbəli yaşayış binasındanmənzillərin veriləcəyinə, bu məqsədlə 1 otaqlı mənzilin adına rəsmiləşdirilməsinə görə 317 manat 80 qəpik dövlət rüsumunu, eləcə də xidməti vəzifəsinin (səlahiyyətlərinin) icrası ilə əlaqədar əlavə iki 1 otaqlı mənzillərin də özünün və qızının adına qeydiyyata alınıb rəsmiləşdirilməsi müqabilində guya işlədiyi idarənin səlahiyyətli vəzifəli şəxsinə 2100 manat məbləğində pul vəsaitinin rüşvət olaraq verilməsi üçün idarənin mühasibi kimi təqdim etdiyi tanışı Şahid20 adına poçt vasitəsi ilə göndərməsinin zəruriliyinə inandırıb rüşvət vermədə vasitəçilik edəcəyinə dair yalan vəd verərək, 16 yanvar 2020-ci il tarixdə Şahid18 Bakı şəhəri, Xətai rayonu Az 61030 indeksli poçt şöbəsindən Şahid20 adına ödənilmiş poçt rüsumu ilə birlikdə göndərdiyi 324 manat 80 qəpik və 2120 manat 70 qəpik olmaqla ümumilikdə 2445 (iki min dörd yüz qırx beş) manat 50 (əlli) qəpik məbləğində pul vəsaitini vahid qəsdlə həmin gün ayrı-ayrı vaxtlarda Bakı şəhəri, Xətai rayonu Az 61123 indeksli və digər poçt şöbəsindən Şahid20 vasitəsilə nağdlaşdırıb aldatma yolu ilə ələ keçirərək Şahid18 vəzifəli şəxsə təkrar rüşvət verməyə təhrik edib ona maddi ziyan vurmaqla təkrar dələduzluq etmiş, təkrarən özbaşına özünü vəzifəli şəxs kimi təqdim etməsi ilə əlaqədar sonuncunun hüquqlarının və qanuni mənafelərinin əhəmiyyətli dərəcədə pozulmasına səbəb olan hərəkətlər törətmiş, daha sonra vahid niyyətə yönələn əməlini davam etdirib Şahid18 sonuncuya veriləcək 1 otaqlı mənzillərdən digərinin iki otaqlı olacağı ilə əlaqədar, əlavə əmanət (depozit) olaraq 1750 manat pul vəsaitinin də mühasib kimi təqdim etdiyi Şahid20 adına 17 yanvar 2020-ci il tarixdə poçt vasitəsi ilə göndərməsinə inandırıb onun inam və etibarından sui-istifadə edərək, Şahid18 məxsus həmin pul vəsaitini təkrarən dələduzluq yolu ilə ələ keçirməyə cəhd etmiş, lakin cinayət prosesini həyata keçirən orqanın məcburi çağırışlarına üzrlü səbəb olmadan gəlmədiyi üçün 17 yanvar 2020-ci il tarixdə istintaq orqanına məcburi gətirildiyindən bilavasitə cinayət törətməyə yönəlmiş əməlini iradəsindən asılı olmayan səbəblərə görə başa çatdıra bilməmişdir.